# JPEG

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
תמונת פרח בפורמט JPEG; איכות התמונה משתנה מימין לשמאל בגלל רמת דחיסה שונה בין הצדדים.

JPEG, ראשי תיבות של Joint Photographic Experts Group, הוא פורמט דחיסה גרפי בקבצי מחשב לדחיסת תמונות שפותח בסוף שנות השמונים וקרוי על שם הקבוצה שתקננה את הפורמט. נחשב לאחד הפורמטים הנפוצים והיעילים לדחיסת תמונות טבעיות ביחס של נפח לשימור מידע. מכיל אלגוריתמים של דחיסה מאבדת נתונים, לצד דחיסה שאיננה מאבדת נתונים. סיומת הקובץ היא jpg או jpeg.

## [עריכה] מבוא

אף שהתקן של JPEG כולל למעשה ארבעה אלגוריתמים שונים, נהוג להתייחס בעיקר לאלגוריתם המרכזי שלו שמתבסס על דחיסת התמרה. אף שדחיסה זו מאפשרת להגיע ליחס דחיסה של עד 1 ל־100, רק בדחיסה של עד 1 ל־30 ניתן להבחין בפרטים המקוריים באופן סביר (יחסי הדחיסה לעיל מתייחסים רק לחלק המאבד נתונים, יחס הדחיסה הסופי עשוי להיות שונה). בניגוד לדחיסת ZIP בדחיסה זו שהינה דחיסה מאבדת נתונים יש איבוד מסוים של המידע, לרוב ככל שרמת הדחיסה גבוהה יותר, כך יאבדו יותר פרטים מהתמונה המקורית (איבוד זה תלוי במאפיינים המדויקים של התמונה).

דחיסת ההתמרה יעילה במיוחד לתמונות טבעיות בעלות משטחים לא אחידים, כמו תמונות נוף ואנשים. לעומת זאת בתמונות בעלות משטחים אחידים עם מעברים חדים, כמו טקסטים וקווים המצויות בתמונות מסך ומסמכים סרוקים, ישנם עיוותים בדחיסה זו, ויש לפורמטי דחיסה אחרים כמו GIF ו־PNG יתרון ברור עליו, הן בנפח הקובץ והן בנאמנות למקור.

## [עריכה] ארבעת הקידודים של התקן

למעשה התקן של פורמט זה מכיל ארבעה קידודים שונים למטרות שונות ואלו הם:

- קידוד הבסיס הינם האלגוריתמים המרכזיים של התקן. בקידוד דחיסת ההתמרה היעילה לתמונות טבעיות, ערכי הפיקסלים מומרים לערכי התדרים שלהם, ונעשה קיצוץ בתחום התדרים הגבוה של התמונה, שהאבחנה של הראיה האנושית ממילא נמוכה בו, בדומה לשיטה של קידוד MP3 בקובצי קול, שבה מקוצצים תדרים שרגישותה של האוזן האנושית נמוכה כך שהקיצוץ כמעט ואיננו מורגש.
- קידוד חסר ההפסדים של הדחיסה המשערכת, המיועד לישומים שאין לאפשר בהם איבוד מידע כמו ארכיבאות רפואית. התקן של ה-JPEG כולל גם אלגוריתם של דחיסת משערכת שהינה דחיסה משמרת נתונים, המייצגת את התמונה לא לפי הפיקסלים עצמם, אלא לפי ההפרשים שביניהם. בדחיסה זו המנצלת את העובדה שברוב התמונות קיים מתאם מרחבי גבוה בין נקודות סמוכות, יחס הדחיסה נמוך (בדרך כלל בסביבות 1 ל־2), ואינו בר תחרות לפורמטים כמו כמו GIF ו־PNG.
- קידוד מתחדד (סירוג) להצגת תמונות שמשודרות בקצב שידור נמוך, באופן שמקבלים תמונה ראשונית שהולכת ומתחדדת כבר בשלב הראשון של השידור.
- קידוד מדרגי שבו אפשר לשמור את התמונה ברזולוציות שונות הנמוכות מהרזולוציה המקורית, וכך ניתן לקבלת תצוגה מקדימה של התמונה ללא פתיחתה המלאה.

## [עריכה] קידוד דחיסת התמרה

קידוד זה הינו העיקרי בארבעת הקידודים הקיימים בתקן זה. בניגוד לדחיסת פיקסל ודחיסה משערכת בהן הדחיסות נעשות על הפיקסלים עצמם, בדחיסת התמרה מתבצעת התמרה של התמונה באמצעות פעולות מתמטיות, ורק לאחר מכן מתבצעת פעולת הדחיסה על המניפולציה המתמטית. היתרון בשיטה זו היא שלאחר ההתמרה פילוג הערכים יעיל יותר לדחיסה. הדבר נובע מכך שלאחר ההתמרה רובו של המידע החזותי מתרכז בתחום התדרים הנמוך, ואפשר להתעלם מרובו של תחום התדרים הגבוה, כמו כן רגישות העין בתחום התדרים הגבוה נמוכה יחסית, ולכן אפשר לכמת את התחום הזה באופן גס או להתעלם ממנו לחלוטין.

שלבי הדחיסה של שיטה זו הן:

- התמרת מרחב הצבע

  בתמונות צבע מרחב הצבע מומר בשלב ראשון מ-RGB מרחב ל-YCbCr. מרחב זה דומה למרחב הצבע שבשידורי טלויזיה. ערך ה-Y מייצג את עוצמת הפיקסל ורכיבי ה-Cr וה-Cb מייצגים ביחד את הצבע של הפיקסל. שיטה זו מנצלת את העובדה שלעין האנושית יכולת טובה יותר להבחין בפרטים ברכיב ה-Y מאשר ברכיבי הצבע.

- צימצום הדגימה

  בשלב זה מנצלים את חוסר הרגישות היחסית של העין האנושית להבחין בפרטים במרחב הצבע ומקטינים את צפיפות הדגימה של רכיבי ה-Cr וה-Cb. יש שלש אפשריות לפעולה זו: בשיטת 4:4:4 מדלגים על שינוי הדגימה, בשיטת 4:2:0 מצמצמים את הדגימה ביחס 1:2 בכיוון האופקי ובשיטת 4:2:0 הנפוצה, מצמצמים את הדגימה ביחס 1:2 במימד האנכי והאופקי. מכאן ואילך שלושת הרכיבים מעובדים באופן דומה ובמקביל.

חלוקת התמונה

- חלוקה לתת תמונות.

  חלוקה של התמונה המקורית לתת תמונות (8X8 פיקסלים לכל תת תמונה). ככל שתת התמונות גדולות יותר יחס הדחיסה גדול יותר, אך גם המורכבות החישובית עולה, ולכן החלוקה הקיימת בדחיסת JPEG לתת תמונות בגודל 64 פיקסלים, היא פשרה בין שני מרכיבים אלו.

  לדוגמה אם ערכי תת התמונה המקורית הם אלו:

- הזחת ערכי פיקסלים.

תת תמונה בגווני אפור

  הזחה של רמות הפיקסלים באמצעות חיסור 128 מערכו המתמטי של כל פיקסל.

  לאחר הזחה של התמונה, התוצאה של מטריצת תת התמונה תהיה:

- התמרת תדרים (Discrete Cosine Transform).

  התמרת תת התמונות לתחום התדרים שלהם באמצעות התמרת DCT שהיא התמרת קוסינוס דיסקרטית, הממזגת בין יכולת דחיסה לסיבוכיות חישובית, ולכן אף שאיננה ההתמרה האופטימלית, שגיאת הפריסה שלה נמוכה מהתמרות אחרות כדוגמת התמרת פוריה. עקרונית עצם פעולת ההתמרה איננה כרוכה באיבוד מידע.

  ולאחר התמרת התדרים ועיגולם מטריצת תת התמונה תהיה:

- כימוי וקיצוץ.

  כימוי של התמונות וקיצוץ מקדמי התדרים הגבוהים, שבהם כושר האבחנה של העין נמוך. בשלב זה מתרחש למעשה איבוד המידע.

  מטריצת ערכים בדידים

  שימוש במטריצה ערכים הבדידים עם מטריצת מקדם הDCT שנמצאת למעלה יתן את התוצאות הבאות:

  לדוגמה החישוב בפיקסל הראשון. שימוש ב−415 (מקדם הDC) ועיגולו למספר השלם הקרוב נעשה באופן הבא:

- קידוד משמר.

  קידוד של התוצאה באמצעות קידוד הופמן, שהינו אלגוריתם לקידוד סטטיסטי ולייצוג חסכוני של רמת הבהירות לפי מידת השכיחות. יעיל כאשר יש התפלגות ברורה בין השכיחויות של רמת הבהירות. בקידוד זה הערכים השכיחים ביותר מיוצגים על ידי מספר סיביות מועט ואילו הערכים הנדירים מיוצגים על ידי מספר גדול יותר של סיביות.

## [עריכה] שימושים

ב־JPEG נעשה שימוש רב באינטרנט, במצלמות דיגטליות, מכשירי DVD ובתוכנות רבות כולל תוכניות גרפיות שונות. בין הדברים שהפכו שיטה זו לפופולרית, היא התמיכה המובנת של חברת מיקרוסופט לפורמט זה במסגרת מערכת ההפעלה שלה. בסביבות פיתוח ושפות תכנות כמו סביבת הדוט נט ושפת התכנות PHP ישנן פונקציות מובנות התומכות בפורמט זה לצד כמה פורמטים נוספים.

לפורמט JPEG ישנה גרסה חדשה יותר ששמה JPEG 2000 (סיומת JP2), אך חלק מהתוכנות הגרפיות והדפדפנים לא תומכים בה ובחלק מופצים תוספים לקידוד בתשלום נוסף על ידי חברות צד שלישי. במחצית שנת 2006 הכריזה חברת מיקרוסופט על פורמט מתחרה לפורמט JPEG בשם Windows Media Photo (סיומת WMP), שאמור להיות יעיל יותר מפורמטי הJPEG, בשימור המידע וביחס הדחיסה. פורמט זה הינו קנייני ואמור לקבל רישוי להרצה רק בסביבות חלונות XP וחלונות ויסטה.

ישנה שיטה לדחיסת וידאו בשם M-JPEG המסתמכת על האלגוריתם של דחיסה זו, ולמעשה שומרת תמונות רבות של פורמט זה בקובץ אחד, ללא חישוב ההפרשים בין פריים לפריים כמקובל בדחיסת וידאו.

## [עריכה] מגבלות

בין המגבלות של פורמט זה ניתן לציין שאינו תומך לא בשקיפות ולא בהנפשה. בקובץ אחד ניתן לשמור רק תמונה אחת בלבד. מגבלה נוספת היא חוסר היעילות של דחיסת תמונות בעלות מעברים חדים, כמו טקסטים וקווים המצויות בתמונות מסך ומסמכים סרוקים.

## [עריכה] פטנט

נכון להיום הפורמט אינו מוגן על ידי פטנט. חברת Forgent Networks החזיקה בפטנט על פורמט זה, והגישה תביעות משפטיות כנגד למעלה משלושים חברות שונות בשנת 2004, ואף הרוויחה תמלוגים של מיליוני דולרים על הרשאת שימוש בקידוד. אך לאחר שעמותת PubPat הגישה למשרד הפטנטים האמריקני התנגדות לפטנט בסוף 2005, בטענה לפרסום קודם לרישום הפטנט בידי החברה, התבטל הפטנט לאחר בחינה מחודשת.

## [עריכה] ראו גם

- MPEG

## [עריכה] קישורים חיצוניים

- איגוד JPEG האתר הרשמי

מקור: http://he.wikipedia.org../../../j/p/e/JPEG_907e.html

קטגוריה: גרפיקה ממוחשבת

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Alemannisch
- العربية
- Català
- Česky
- Dansk
- Deutsch
- Esperanto
- Español
- Euskara
- Suomi
- Français
- Galego
- Magyar
- Bahasa Indonesia
- Italiano
- 日本語
- 한국어
- Lietuvių
- Nederlands
- Norsk (bokmål)
- Polski
- Português
- Русский
- Slovenščina
- Svenska
- ไทย
- Türkçe
- Tiếng Việt
- 中文